Ńdɔ Ǹtondôbə a ngádzó ai Yeremías nâ: “wayi bɔ́ kad ébūg dzī nâ: Mís máma masoe bibə́ge, ai alú ai amǒs, təge tsígi, amú ányāmí lə́ bī ábɔ̌b ngɔ̌n yə̄ áyɔŋ dáma, á nə ngul abuí, a bábī ḿbə̂ avə́ŋ. 18Ngə́ makə á mə̄fúb, matóban ai míḿbim bə́ hə́ wé ai fa; ngə́ madúgan édzə̂dzalá, matóban ai é bod bə́ man yǎ təg ai zie. Bəprofɛ́d ai bəfada bə́bēn báwulu ai ǹnam ósə fəg ǹdzáŋán. 19Yá, ǎ Ńtondôbə, yə wasógolo Yúda ai mvús mɔ́ ? Yə Síon ǎ ngatság yǎ wā á ńnə̄m nga ? Ású dzé ō bímí bíā təge líg hóm ? Bǐ ngábə́ bī yanga mvɔí, ábōg dī təge ai é dzam á nə́ mvyɛ́. Bǐ ngábə́ bī fidigi nâ byǎzu lɛd, étɔ̄á dzī, wɔ̌ŋ ńgɔ̄ ó ḿbələ yǎ bíā. 20Byǎyəm ábé bī ngábɔ, ai bivǔs bətará, ǎ Ǹtondôbə, amú bī ngásə́m á mís móe. 21Ású ólugú dzwé dóe, tə wakúb bía osɔ́n á ńlō, tə wadzoge nâ bǐ sáma etɔá ńtómbā dzóe; kudú ngɔ́l, tə wawé ámvóé ó ngālad ai bíā. 22Yə bəzəzə̌ bəzambá yā məyɔŋ bə́ nə dzǎm nóē mvəŋ ? Yə bə́ nə dzǎm bɔ̌ naa yób ó fōbóló ? Sə wǎ ó bələ́ ngul tě a, ǎ Ńtondôbə, Zambá wāān ? Byǎyanga wa, amú wa etám wābɔ mam mə́tē mə́sə.